

**รายงานการติดตามและประเมินผลแผนพัฒนา ประจำปีงบประมาณ พ.ศ.2561**

 (ช่วงเดือนเมษายน 2561 ถึง เดือนกันยายน 2561)

**จัดทำโดย.....**

คณะกรรมการติดตามและประเมินผลแผนพัฒนา

เทศบาลตำบลตาลเดี่ยว

อำเภอหล่มสัก จังหวัดเพชรบูรณ์

### บทนำ

**ยุทธศาสตร์และแนวทางการพัฒนา**

**ในช่วงแผนพัฒนาสี่ปี พ.ศ.2561 - 2564**

เทศบาลตำบลตาลเดี่ยว ได้กำหนดนโยบายการบริหารจัดการ การพัฒนาด้านต่าง ๆ ให้เป็นไปตามหลักการบริหารจัดการบ้านเมืองที่ดี ( Good Governance ) โดยยึดหลักการการมีส่วนร่วมของประชาชน หลักการโปร่งใสตรวจสอบได้ หลักคุณคุณธรรม โดยกำหนดแผนงาน / กิจกรรม / และโครงการต่าง ๆ ให้สอดคล้องกับวิสัยทัศน์และยุทธศาสตร์การพัฒนาจังหวัดเพชรบูรณ์ นโยบายของรัฐบาล แผนการบริหารราชการแผ่นดิน และแผนพัฒนาเศรษฐกิจแลสังคมแห่งชาติ

**วิสัยทัศน์การพัฒนาของเทศบาลตำบลตาลเดี่ยว**

“ ตำบลตาลเดี่ยว เป็นแหล่งพัฒนาอาชีพที่มั่นคง ประชาชนมีคุณภาพชีวิตที่ดี

สังคมมีความสงบสุข เป็นแหล่งเจริญทางการศึกษา และวัฒนธรรม **”**

-2-

**แนวทางการติดตามและประเมินผลแผนพัฒนา**

**เทศบาลตำบลตาลเดี่ยว**

 การติดตามและประเมินผลแผนพัฒนาเทศบาลตำบลตาลเดี่ยว ได้ดำเนินการตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และฉบับที่ 2 พ.ศ.2559 กำหนดให้ผู้บริหารท้องถิ่นแต่งตั้งคณะกรรมการติดตามและประเมินผลการพัฒนาท้องถิ่น รายงานการติดตามและประเมินผลแผนพัฒนาและเสนอความคิดเห็นต่อผู้บริหารท้องถิ่น เพื่อนำเสนอต่อสภาท้องถิ่น คณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นในที่เปิดเผยภายในสิบห้าวันนับแต่วันรายงานผลและเสนอความคิดเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อย ปีละ 2 ครั้ง ภายในเดือนเมษายนและภายในเดือนตุลาคมของทุกปี

 **1. องค์กรที่รับผิดชอบในการติดตามและประเมินผลแผนพัฒนา**

 ระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และ ฉบับที่ 2 พ.ศ.2559 กำหนดให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

 (1.) สมาชิกสภาท้องถิ่นที่สภาท้องถิ่นคัดเลือก จำนวน 3 คน

 (2.) ผู้แทนประชาคมท้องถิ่นที่ประชาคมท้องถิ่นคัดเลือก จำนวน 2 คน

 (3.) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน 2 คน

 (4.) หัวหน้าส่วนการบริหารที่คัดเลือกกันเอง จำนวน 2 คน

 (5.) ผู้ทรงคุณวุฒิที่ผู้บริหารท้องถิ่นท้องถิ่นคัดเลือก จำนวน 2 คน

 โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการ และกรรมการอีกหนึ่งคน ทําหนาที่เลขานุการของคณะกรรมการ (กรรมการให้มีวาระอยู่ในตำแหน่งคราวละ 2 ปี)

 คณะกรรมการคณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

 (1.) กำหนดแนวทาง วิธีในการติดตามและประเมินผลแผนพัฒนา

 (2.) ดำเนินการติดตามและประเมินผลแผนพัฒนา

 (3.) รายงานผลและเสนอความคิดเห็นซึ่งได้จากการติดตามและประเมินผลพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นในที่เปิดเผยภายในสิบห้าวันนับแต่วันรายงานผลและเสนอความคิดเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละ 2 ครั้ง ภายในเดือนเมษายนและภายในเดือนตุลาคมของทุกปี

 (4.) แต่งตั้งคณะอนุกรรมหรือคณะกรรมการเพื่อช่วยปฏิบัติงานตามที่เห็นสมควร

-3-

 **2. การติดตามและประเมินผลแผนพัฒนา**

การติดตามและประเมินผลแผนพัฒนาเทศบาลตำบลตาลเดี่ยวได้กำหนดรูปแบบการติดตามและประเมินผลตามแบบ “การติดตามและประเมินผลการจัดทำและแปลงแผนไปสู่การปฏิบัติขององค์กรปกครองส่วนท้องถิ่น” ของกรมส่งเสริมการปกครองส่วนท้องถิ่น เพื่อใช้เป็นเครื่องมือในการติดตามและประเมินผลแผนพัฒนาเทศบาลตำบลตาลเดี่ยว เพื่อให้ทราบความก้าวหน้าในการดำเนินงานตามโครงการในแผนพัฒนาสี่ปี (พ.ศ.2561-2564) ของเทศบาลตำบลตาลเดี่ยว ที่ได้รับการจัดสรรงบประมาณและได้บรรจุไว้ในแผนการดำเนินงานประจำปีงบประมาณ พ.ศ.2561 รวมถึงโครงการที่ได้รับเงินอุดหนุนเฉพาะกิจ ประจำปีงบประมาณ พ.ศ.2561 วิธีการติดตามและรายงานผลการดำเนินงาน ครั้งที่ 1 เดือนเมษายน ครั้งที่ 2 เดือนตุลาคม

 และสรุปเป็นผลดำเนินการในภาพรวมตามยุทธศาสตร์การพัฒนา ของเทศบาลตำบลตาลเดี่ยว

-4-

**ผลการติดตามและประเมินผลแผนพัฒนา**

**เทศบาลตำบลตาลเดี่ยว**

 คณะกรรมการติดตามประเมินผลแผนพัฒนาเทศบาลตำบลตาลเดี่ยว ได้ตำเนินการติดตามและประเมินผลแผนพัฒนาสี่ปี (พ.ศ.2561-2564) ของเทศบาลตำบลตาลเดี่ยว ประจำปีงบประมาณ 2561 เป็นไปตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และฉบับที่ 2 พ.ศ.2559 โดยการนำเอาคู่มือ “การติดตามและประเมินผลการจัดทำและแปลงแผนไปสู่การปฏิบัติขององค์กรปกครองส่วนท้องถิ่น” ของกรมส่งเสริมการปกครองส่วนท้องถิ่น มาใช้เป็นเครื่องมือในการติดตามและประเมินผลแผนพัฒนาเทศบาลตำบลตาลเดี่ยว

 ทั้งนี้ได้สรุปนโยบายการพัฒนา วิสัยทัศน์ และยุทธศาสตร์การพัฒนาในช่วงสี่ปี (พ.ศ.2561-2564) ของเทศบาลตำบลตาลเดี่ยว ดังนี้

 **3.** **สรุปผลการพัฒนาเทศบาลตำบลตาลเดี่ยว ในปีที่ผ่านมา**

เทศบาลตำบลตาลเดี่ยว ได้ดำเนินการจัดทำโครงการในด้านต่างๆ ที่มุ่งพัฒนาสังคม ชุมชนและท้องถิ่นให้เป็นไปอย่างต่อเนื่องตามแผนพัฒนาเทศบาล โดยสอดคล้องกับแผนพัฒนาเศรษฐกิจและสังคมแห่งชาติ ยุทธศาสตร์การพัฒนากลุ่มจังหวัดภาคเหนือตอนล่าง กลุ่มที่ 1 (ตาก พิษณุโลก เพชรบูรณ์ สุโขทัย อุตรดิตถ์) ยุทธศาสตร์การพัฒนาจังหวัดเพชรบูรณ์ ยุทธศาสตร์การพัฒนาขององค์การบริหารส่วนเพชรบูรณ์ แผนพัฒนาอำเภอ เพื่อพัฒนาคุณภาพของประชาชนให้ดียิ่งขึ้นโดยทั่วกัน

(1.) การดำเนินงานด้านเศรษฐกิจ

จัดตั้งงบประมาณสนับสนุนการประกอบอาชีพของราษฎรในท้องถิ่น จัดตั้งกลุ่มอาชีพต่างๆ เช่น กลุ่มอาชีพแปรรูปผลผลิต , กลุ่มหัตถกรรม (กลุ่มมีดดีบ้านใหม่) เป็นต้น

(2.) การดำเนินงานด้านสังคม

- จัดตั้งงบประมาณช่วยเหลือราษฎรในพื้นที่ที่ประสบปัญหาความยากจน, ผู้สูงอายุ, ผู้พิการ, เด็ก, ผู้ป่วยโรคเอดส์ และผู้ติดยาเสพติด

- จัดตั้งงบประมาณเพื่อช่วยเหลือผู้ประสบสาธารณะภัยต่าง ๆให้บรรเทาความเดือดร้อน

- จัดตั้งงบประมาณเพื่อจัดจ้างแรงงานในชุมชน เพื่อก่อให้เกิดการจ้างงานในชุมชน

(3.) การดำเนินงานด้านโครงสร้างพื้นฐาน

ตั้งงบประมาณในการจัดทำโครงการด้านสาธารณูปโภค สาธารณูปการ ที่จำเป็นต่อการดำรงชีวิตของราษฎร ก่อสร้างถนนลูกรัง ถนนคอนกรีตเสริมเหล็ก เพื่อความสะดวกในการสัญจรไปมาในหมู่บ้าน และสู่เส้นทางการเกษตร ดูแลซ่อมแซมสภาพถนนที่ชำรุดทรุดโทรม ฯลฯ

**(4.) การดำเนินงานด้านแหล่งน้ำ**

ส่งเสริมให้ราษฎรมีแหล่งน้ำสะอาดในการอุปโภค บริโภค โดยสร้างและปรับปรุงระบบประปาหมู่บ้าน และพัฒนาแหล่งน้ำ ให้ราษฎรมีน้ำกิน และน้ำใช้เพียงพอต่อการประกอบอาชีพด้านการเกษตร และเลี้ยงสัตว์ โดยก่อสร้างคลองส่งน้ำ ขุดลอก , คู ,คลอง , ขุดเจาะบ่อบาดาล เป็นต้น

**-5-**

**(5.)** การดำเนินงานด้านการเมืองการบริหาร

ส่งเสริมให้ราษฎรได้รับข้อมูลข่าวสารของบ้านเมือง โดยปิดประกาศและประชาสัมพันธ์ให้ราษฎรได้รับรู้ข้อมูลข่าวสารของราชการ ทันเหตุการณ์ปัจจุบัน และสาระหน้ารู้ที่เป็นประโยชน์ต่อราษฎร สนับสนุนให้ประชาชนไปใช้สิทธิใช้เสียงตามระบอบประชาธิปไตย ส่งเสริมให้มีการประชาคมตำบล และหมู่บ้าน เพื่อเปิดโอกาสให้ประชาชนได้เสนอแนะปัญหา สาเหตุและแนวทางการแก้ไขปัญหา ที่ต้องการให้รัฐช่วยเหลือสนับสนุนต่อไป

(6.) การดำเนินงานด้านสาธารณสุข

ส่งเสริมให้ราษฎรมีสุขภาพและพลานามัยที่แข็งแรง สมบูรณ์ เทศบาลตำบลตาลเดี่ยว ได้จัดตั้งงบประมาณสนับสนุนโครงการส่งเสริมเกลือไอโอดีน สนับสนุนการป้องกันและควบคุมไข้เลือดออก และโรคระบาดต่างๆ เช่น การแจกวัคซีนเพื่อป้องกันโรคพิษสุนัขบ้าเป็นประจำทุกปี รวมถึงประชาสัมพันธ์ข้อมูลข่าวสารด้านสาธารณสุขให้ประชาชน ได้รับทราบโดยทั่วกัน

จัดงบประมาณสนับสนุนด้านการกีฬา สนับสนุนยุวชนและเยาวชน ประชาชน และพนักงานในเทศบาลตำบลตาลเดี่ยว เข้าร่วมทำการแข่งขันกีฬาตามโครงการต่างๆ รวมทั้งได้จัดทำ สนามและลานกีฬาต้านยาเสพติด เป็นต้น

(7.) การดำเนินการด้านการศึกษา ศาสนาและวัฒนะธรรม

เทศบาลตำบลตาลเดี่ยว ได้จัดตั้งศูนย์ดูแลเด็กก่อนวัยเรียน จัดซื้ออุปกรณ์การเรียน เพื่อโอกาส และความเท่าเทียมกันในด้านการศึกษาของคนในชุมชน

การบริหารงานศูนย์พัฒนาเด็กเล็ก สังกัดเทศบาลตำบลตาลเดี่ยว เพื่อจัดการศึกษาอบรมเด็กเล็กก่อนวัยเรียนและสร้างพัฒนาการการเรียนรู้ที่ดีสำหรับเด็กในพื้นที่

สนับสนุนกิจกรรมการพัฒนาด้านการศึกษา การจัดกิจกรรมการเรียนการสอนสำหรับนักเรียน จำนวน 5 โรงเรียนในเขตตำบลตาลเดี่ยว

ดำเนินการร่วมอนุรักษ์และจัดประเพณี วัฒนธรรมของชุมชนในท้องถิ่น เช่นประเพณี ลอยกระทง , งานสักการะไหว้พ่อขุนผาเมือง, งานประเพณีวันสงกรานต์และวันผู้สูงอายุ รวมทั้งงานบุญ ตามเทศกาลต่างๆ เพื่อเป็นการส่งเสริมให้ประชาชนรู้จักรักษาขนบธรรมเนียมประเพณี และวัฒนธรรม อันดีงามของท้องถิ่น และจัดตั้งศูนย์วัฒนธรรม ณ วัดตาลเดี่ยว

(8.) การดำเนินการด้านทรัพยากรธรรมชาติ และสิ่งแวดล้อม

จัดตั้งงบประมาณในการบูรณะสิ่งแวดล้อม จัดกิจกรรมพัฒนาหมู่บ้าน อนุรักษ์ทรัพยากร ธรรมชาติและสิ่งแวดล้อมในชุมชน

 -6-

3.1 ยุทธศาสตร์องค์กรปกครองส่วนท้องถิ่น

(1.) วิสัยทัศน์การพัฒนาเทศบาลตำบลตาลเดี่ยว

“ตำบลตาลเดี่ยว เป็นแหล่งพัฒนาอาชีพที่มั่นคง

ประชาชนมีคุณภาพชีวิตที่ดี สังคมมีความสงบสุข

**เป็นแหล่งเจริญทางการศึกษา และวัฒนธรรม”**

(2.) พันธกิจ

**2.1 การพัฒนาด้านการประกอบอาชีพของประชาชน**

**2.2 การพัฒนาด้านคุณภาพชีวิต**

 **2.3 การพัฒนาด้านการศึกษา ศาสนา วัฒนธรรม และประเพณี**

3.2 จุดมุ่งหมายเพื่อการพัฒนา

 **(**1**.) การพัฒนาด้านการประกอบอาชีพของประชาชน**

 **(**2.**) การก่อสร้างและปรับปรุงถนน สะพาน และทางเดินเท้า**

 **(3.) การก่อสร้างและปรับปรุงแหล่งน้ำ เพื่ออุปโภค บริโภค และด้านการเกษตร**

 **(**4.**) การก่อสร้าง ปรับปรุงไฟฟ้า และโทรศัพท์**

 **(5.) การพัฒนาด้านการจัดการการศึกษาในเขตตำบลตาลเดี่ยว**

 **(6.) การพัฒนาด้านศาสนา ประเพณี อนุรักษ์วัฒนธรรม และภูมิปัญญาท้องถิ่น**

 **(7.) การพัฒนาด้านการกีฬา และการต่อต้านยาเสพติด**

 **(8.) การพัฒนาด้านสาธารณสุข**

 **(9.) การสงเคราะห์ผู้ด้อยโอกาส ผู้พิการ เด็กและคนชรา**

 **(10.) การพัฒนาอนุรักษ์ฟื้นฟูทรัพยากรธรรมชาติ และสิ่งแวดล้อม**

 **(11.) การส่งเสริมให้ประชาชนมีส่วนร่วมในการพัฒนาท้องถิ่น**

 **(12.) การพัฒนาขีดความสามารถในการให้บริการประชาชนและการปฏิบัติงานของเจ้าหน้าที่**

 (13.) การดำเนินงานด้านการป้องกันและบรรเทาสาธารณภัยในพื้นที่

# -7-

#

|  |
| --- |
| แบบที่ 1 การกำกับการจัดทำแผนยุทธศาสตร์ขององค์กรปกครองส่วนท้องถิ่น |

# คำชี้แจง : แบบที่ 1 เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่นโดย จะทำการประเมินและรายงานทุกๆ ครั้งหลังจากที่องค์กรปกครองส่วนท้องถิ่นได้ประกาศใช้แผนยุทศาสตร์ไปแล้ว

-------------------------------------------------------------------------------------------------------------------------------------------------------

##  ชื่อองค์กรปกครองส่วนท้องถิ่น เทศบาลตำบลตาลเดี่ยว

|  |  |  |
| --- | --- | --- |
| **ประเด็นการประเมิน** | **มี****การดำเนินงาน** | **ไม่มี****การดำเนินงาน** |
| ส่วนที่ 1 คณะกรรมการพัฒนาท้องถิ่น |  |  |
| 1. **มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น** | **✓** |  |
| 2. **มีการจัดประชุมคณะกรรมการพัฒนาท้องถิ่นเพื่อการจัดทำแผน ฯ** | **✓** |  |
| 3. **มีการจัดประชุมอย่างต่อเนื่องสม่ำเสมอ** | **✓** |  |
| 4**. มีการจัดตั้งคณะกรรมการสนับสนุนการจัดทำแผนพัฒนาท้องถิ่น** | **✓** |  |
| 5. **มีการจัดประชุมคณะกรรมการสนับสนุนการจัดทำแผนพัฒนาท้องถิ่น** | **✓** |  |
| 6. **คณะกรรมการพัฒนาท้องถิ่นและประชาคมท้องถิ่นร่วมกันพิจารณาร่างแผนยุทธศาสตร์การพัฒนาท้องถิ่น** | **✓** |  |
| ส่วนที่ 2 การจัดทำแผนการพัฒนาท้องถิ่น |  |  |
| 7. **มีการรวบรวมข้อมูลและปัญหาของประชาชน** | **✓** |  |
| 8. **มีการเปิดโอกาสให้ประชาชนเข้ามามีส่วนร่วมในการจัดทำแผน** | **✓** |  |
| 9. **มีการวิเคราะห์ศักยภาพของท้องถิ่น (SWOT) เพื่อประเมินสถานภาพการพัฒนาท้องถิ่น** | **✓** |  |
| 10. **มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับศักยภาพของท้องถิ่น** | **✓** |  |
| 11. **มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับยุทธศาสตร์จังหวัด** | **✓** |  |
| 12. **มีการกำหนดจุดมุ่งหมายเพื่อการพัฒนาที่ยั่งยืน** | **✓** |  |
| 13. **มีการกำหนดเป้าหมายการพัฒนาท้องถิ่น** | **✓** |  |
| 14. **มีการกำหนดยุทธศาสตร์การพัฒนาและแนวทางการพัฒนา** | **✓** |  |
| 15. มีการกำหนดแนวทางการพัฒนาที่สอดคล้องกับแผนยุทธศาสตร์ | **✓** |  |
| 16. มีการอนุมัติและประกาศใช้แผนพัฒนาสามปี | **✓** |  |
| 17. มีการจัดทำบัญชีกลุ่มโครงการในแผนพัฒนาสามปี | **✓** |  |
| 18. มีการกำหนดรูปแบบการติดตามประเมินผลแผนพัฒนาสามปี | **✓** |  |
| 19. มีการทบทวนและแก้ไขแผนพัฒนาสามปี | **✓** |  |

#

-8-

|  |
| --- |
| แบบที่ 2 แบบติดตามผลการดำเนินงานขององค์กรปกครองส่วนท้องถิ่นตามแผนพัฒนาท้องถิ่นสี่ปี  |

# คำชี้แจง : แบบที่ 2 เป็นแบบติดตามตนเอง โดยมีวัตถุประสงค์เพื่อติดตามผลแผนพัฒนาท้องถิ่นสี่ปี โดยมีกำหนดระยะเวลาในการติดตามและรายงานผลการดำเนินงานทุกๆ 1 ปี อย่างน้อยปีละ 2 ครั้ง ภายในเดือนเมษายนและเดือนตุลาคม

------------------------------------------------------------------------------------------------------------------------------------------------------------

### ส่วนที่ 1 ข้อมูลทั่วไป

1. รายงานผลการดำเนินงาน

 (1) ครั้งที่ 1 เดือนเมษายน (2) ครั้งที่ 2 เดือนตุลาคม

**ส่วนที่ 2 ผลการดำเนินงานตามแผนพัฒนาสี่ปี 2561 - 2564**

3.จำนวนโครงการและงบประมาณตามแผนพัฒนาสี่ปี

|  |  |  |  |  |  |
| --- | --- | --- | --- | --- | --- |
| **ยุทธศาสตร์** | **ปีงบประมาณ****2561** | **ปีงบประมาณ****2562** | **ปีงบประมาณ****2563** | **ปีงบประมาณ****2564** | **รวม 4 ปี** |
| **จำนวน****โครงการ** | **งบประมาณ** | **จำนวน****โครงการ** | **งบประมาณ** | **จำนวน****โครงการ** | **งบประมาณ** | **จำนวน****โครงการ** | **งบประมาณ** | **จำนวน****โครงการ** | **งบประมาณ** |
| **1.ยุทธศาสตร์**การพัฒนาด้านเศรษฐกิจ  | 1 | 50,000 | 1 | 50,000 | 10 | 1,150,000 | 10 | 1,650,000 | 22 | 2,900,000 |
| **2.ยุทธศาสตร์**ด้านโครงสร้างพื้นฐาน  | 29 | 59,466,000 | 45 | 35,103,000 | 66 | 37,180,000 | 58 | 37,092,000 | 198 | 168,841,000 |
| **3.ยุทธศาสตร์**ด้านการส่งเสริมการศึกษา ศาสนา วัฒนธรรมประเพณี  | 27 | 11,972,500 | - | - | 2 | 400,000 | - | - | 29 | 12,372,500 |
| **4.ยุทธศาสตร์**ด้านการพัฒนาอนุรักษ์ ฟื้นฟูทรัพยากรธรรมชาติ และสิ่งแวดล้อม  | 2 | 150,000 | 1 | 50,000 | - | - | - | - | 3 | 200,000 |
| **5.ยุทธศาสตร์**ด้านการพัฒนาการเมือง และการบริหาร  | 5 | 1,300,000 | - | - | 16 | 13,590,000 | 4 | 890,000 | 25 | 15,780,000 |
| **รวม** | **64** | **72,938,500** | **47** | **35,203,000** | **94** | **52,320,000** | **72** | **39,632,000** | **277** | **178,886,300** |

-9-

4.ผลการดำเนินงานตามแผนพัฒนาสี่ปี พ.ศ.2561

|  |  |  |  |  |  |  |
| --- | --- | --- | --- | --- | --- | --- |
| ยุทธศาสตร์ | จำนวนโครงการที่แล้วเสร็จ | จำนวนโครงการ ที่อยู่ระหว่างดำเนินการ | จำนวนโครงการ ที่ยังไม่ได้ดำเนินการ | จำนวนโครงการ ที่มีการยกเลิก | จำนวนโครงการ มีการเพิ่มเติม | จำนวนโครงการทั้งหมด |
| จำนวน | ร้อยละ | จำนวน | ร้อยละ | จำนวน | ร้อยละ | จำนวน | ร้อยละ | จำนวน | ร้อยละ | จำนวน | ร้อยละ |
| **1.ยุทธศาสตร์**การพัฒนาด้านเศรษฐกิจ  | 1 | 100 | - | - | - | - | - | - | - | - | 1 | 100 |
| **2.ยุทธศาสตร์**ด้านโครงสร้างพื้นฐาน  | 19 | 65.52 | - | - | - | - | 10 | 34.49 | - | - | 29 | 100 |
| **3.ยุทธศาสตร์**ด้านการส่งเสริมการศึกษา ศาสนา วัฒนธรรมประเพณี  | 14 | 51.86 | - | - | - | - | 13 | 48.15 | - | - | 27 | 100 |
| **4.ยุทธศาสตร์**ด้านการพัฒนาอนุรักษ์ ฟื้นฟูทรัพยากรธรรมชาติ และสิ่งแวดล้อม  | 2 | 100 | - | - | - | - | - | - | - | - | 2 | 100 |
| **5.ยุทธศาสตร์**ด้านการพัฒนาการเมือง และการบริหาร  | 1 | 20.00 | - | - | - | - | 4 | 80.00 | - | - | 5 | 100 |
| รวม | 37 | 57.82 | - | - | - | - | 27 | 28.13 | - | - | 64 | 100 |

-10-

5.การเบิกจ่ายงบประมาณปีงบประมาณ พ.ศ.2561

|  |  |  |  |
| --- | --- | --- | --- |
| **ยุทธศาสตร์** | **งบประมาณ** | **เงินสะสม** | **รวม** |
| **จำนวนเงิน** | **ร้อยละ** | **จำนวนเงิน** | **ร้อยละ** | **จำนวนเงิน** | **ร้อยละ** |
| 1. **ยุทธศาสตร์**การพัฒนาด้านเศรษฐกิจ | 16,990 | 0.03 | - | - | 16,990 | 0.03 |
| 2. **ยุทธศาสตร์**ด้านโครงสร้างพื้นฐาน | 5,051,728 | 6.93 | - | - | 5,051,728 | 6.93 |
| 3. **ยุทธศาสตร์**ด้านการส่งเสริมการศึกษา ศาสนา วัฒนธรรมประเพณี การกีฬาและพัฒนาคุณภาพชีวิต | 21,771,568 | 29.85 | - | - | 21,771,568 | 29.85 |
| 4. **ยุทธศาสตร์**ด้านการพัฒนาอนุรักษ์ฟื้นฟู ทรัพยากรธรรมชาติ และสิ่งแวดล้อม | 379,990 | 0.52 | - | - | 379,990 | 0.52 |
| 5. **ยุทธศาสตร์**ด้านการพัฒนาการเมือง และการบริหาร  | 14,590 | 0.02 | - | - | 14,590 | 0.02 |
| รวม | **27,234,866** | **37.34** | **-** | **-** | **27,234,866** | **37.34** |

-11-

ส่วนที่ 3 ผลการดำเนินงานตามโครงการที่ได้รับเงินอุดหนุนเฉพาะกิจ

6. โครงการที่ได้รับเงินอุดหนุนเฉพาะกิจประจำปี 2561

|  |  |  |  |
| --- | --- | --- | --- |
| ที่ | โครงการ | ผลการดำเนินงาน | งบประมาณ |
| ดำเนินการ เสร็จแล้ว | อยู่ในระหว่าง ดำเนินการ | ยังไม่ได้ดำเนินการ | งบประมาณ ที่ได้รับ | งบประมาณ ที่เบิกจ่าย |
| - | - | - | - | - | - | - |

 **ส่วนที่ 4 ปัญหาและอุปสรรคในการปฏิบัติงาน**

จากการติดตามและประเมินผลฯ พบว่า ปัญหาและอุปสรรคในการปฏิบัติงานจากการดำเนินงานตามแผนพัฒนาเทศบาลตำบลตาลเดี่ยว มีดังนี้

 1. เทศบาลตำบลตาลเดี่ยว มีงบประมาณในการบริหารและการพัฒนาในจำนวนที่จำกัด ไม่เพียงพอกับการพัฒนาตามประเด็นความต้องการพัฒนาของประชาชนในท้องถิ่น

 2. จำนวนโครงการ/กิจกรรมในแผนพัฒนาสี่ปี (พ.ศ.2561-2564) มีจำนวนโครงการมากที่เป็นความต้องการของประชาชน ซึ่งภายใต้ข้อจำกัดด้านงบประมาณของเทศบาลตำบลตาลเดี่ยว จึงไม่สามารถดำเนินโครงการได้ครบทุกโครงการที่กำหนดในแผนพัฒนาสี่ปี (พ.ศ.2561-2564)

 3. จำนวนโครงการ/กิจกรรมที่ประชาชนเสนอนำมาบรรจุในแผนพัฒนาสี่ปี มีจำนวนโครงการที่หลากหลายแต่งบประมาณที่ได้รับการจัดสรรไม่เพียงพอต่อประเด็นปัญหาความต้องการของประชาชนในท้องถิ่น

-12-

**โครงการ/กิจกรรมที่ดำเนินการในปีงบประมาณ พ.ศ.2561**

**\*\*\*\*\*\*\*\*\*\*\*\*\*\*\*\***

**1.ยุทธศาสตร์การพัฒนาด้านเศรษฐกิจ**

|  |  |  |  |
| --- | --- | --- | --- |
| **ที่** | **โครงการ/กิจกรรม** | **งบประมาณ** | **หมายเหตุ** |
| 1. | โครงการอบรมตามแนวทางปรัชญาเศรษฐกิจพอเพียง | 16,990 | เทศบัญญัติ |

**2.ยุทธศาสตร์ด้านโครงสร้างพื้นฐาน**

|  |  |  |  |
| --- | --- | --- | --- |
| **ที่** | **โครงการ/กิจกรรม** | **งบประมาณ** | **หมายเหตุ** |
| 1. | โครงการซ่อมแซมถนนลูกรัง และลงลูกรังไหล่ทางภายในตำบลตาลเดี่ยว  | 494,539 | เทศบัญญัติ |
| 2. | โครงการก่อสร้างถนน คสล.หมู่ที่ 1 | 457,000 | ” |
| 3. | ขยายเขตไฟฟ้า หมู่ที่ 5 | 49,889 | ” |
| 4. | โครงการก่อสร้างถนน คสล.หมู่ที่ 2 | 498,000 | ” |
| 5. | โครงการก่อสร้างถนน คสล.หมู่ที่ 6 | 208,000 | ” |
| 6. | โครงการก่อสร้างถนน คสล.หมู่ที่ 8  | 139,000 | ” |
| 7. | โครงการก่อสร้างถนน คสล.หมู่ที่ 10 | 496,000 | ” |
| 8. | โครงการปรับปรุงผิวถนน คสล. หมู่ที่ 11 | 424,000 | ” |
| 9. | โครงการเสริมถนน คสล. หมู่ที่ 11 | 367,000 | ” |
| 10. | โครงการก่อสร้างรางระบายน้ำ หมู่ที่ 9 | 431,000 | ” |
| 11. | โครงการก่อสร้างประตูระบายน้ำ หมู่ที่ 11 | 239,100 | ” |
| 12. | โครงการเจาะบ่อบาดาล หมู่ที่ 5 | 197,000 | ” |
| 13. | โครงการซ่อมแซมคันดิน หมู่ที่ 1,2,9,11 | 380,000 | ” |
| 14. | โครงการซ่อมแซมคันดิน หมู่ที่ 7 | 115,000 | ” |
| 15. | โครงการก่อสร้างฝายน้ำล้น หมู่ที่ 4 | 116,000 | ” |
| 16. | โครงการซ่อมแซมราวสะพานข้ามคลองชลประทาน | 40,200 | ” |
| 17. | โครงการขุดลอกเหมืองไส้ไก่ | 400,000 | ” |

**3.ยุทธศาสตร์ด้านการส่งเสริมการศึกษา ศาสนา วัฒนธรรมประเพณี การกีฬาและพัฒนาคุณภาพชีวิต**

|  |  |  |  |
| --- | --- | --- | --- |
|  **ที่** | **โครงการ/กิจกรรม** | **งบประมาณ** | **หมายเหตุ** |
| 1. | อุดหนุนกิ่งกาชาด อ.หล่มสัก | 10,000 | เทศบัญญัติ |
| 2. | อุดหนุนศูนย์ปฏิบัติการป้องกันและปราบปรามยาเสพติด อ.หล่มสัก | 45,000 | ” |
| 3. | อุดหนุนศูนย์ปฏิบัติการป้องกันและปราบปรามยาเสพติด จ.เพชรบูรณ์ | 80,000 | ” |
| 4. | อุดหนุนกาชาดมะขามหวานนครบาลเพชรบูรณ์  | 10,000 | ” |
| 5. | อุดหนุนงานรัฐพิธี | 6,000 | ” |
| 6. | กิจกรรมวันเด็กแห่งชาติ | 24,300 | ” |
| 7. | โครงการจัดการแข่งขันกีฬา | 24,300 | ” |
| 8. | กิจกรรมวันผู้สูงอายุ | 32,607 | ” |

-13-

**3.ยุทธศาสตร์ด้านการส่งเสริมการศึกษา ศาสนา วัฒนธรรมประเพณี การกีฬาและพัฒนาคุณภาพชีวิต**

|  |  |  |  |
| --- | --- | --- | --- |
|  **ที่** | **โครงการ/กิจกรรม** | **งบประมาณ** | **หมายเหตุ** |
| 9. | โครงการส่งเสริมพระพุทธศาสนา สัปดาห์อาสาฬหบูชาและเข้าพรรษา | 31,261 | เทศบัญญัติ |
| 10. | โครงการสนับสนุนการดำเนินงานตามโครงการหลักประกันสุขภาพ | 120,000 | ” |
| 11. | เบี้ยยังชีพผู้สูงอายุ | 6,737,100 | ” |
| 12. | เบี้ยยังชีพพิการ | 1,496,800 | ” |
| 13. | เบี้ยยังชีพเอดส์ | 81,100 | ” |
| 14. | ค่าการเรียนการสอน (ศพด.) | 73,100 | ” |

**4.ยุทธศาสตร์ด้านการพัฒนาอนุรักษ์ฟื้นฟูทรัพยากรธรรมชาติ และสิ่งแวดล้อม**

|  |  |  |  |
| --- | --- | --- | --- |
|  **ที่** | **โครงการ/กิจกรรม** | **งบประมาณ** | **หมายเหตุ** |
| 1. | โครงการบริหารจัดการขยะ | 37,990 | เทศบัญญัติ |
| 2. | งานปรับปรุงภูมิทัศน์ | 342,000 | ” |

**5.ยุทธศาสตร์ด้านการพัฒนาการเมือง และการบริหาร**

|  |  |  |  |
| --- | --- | --- | --- |
| **ที่** |  **โครงการ/กิจกรรม**  | **งบประมาณ** | **หมายเหตุ** |
| 1. | โครงการอบรมป้องกันและระงับอัคคีภัย | 14,590 | เทศบัญญัติ |